NaiveNeuron/SloPal huggingface dataset:
Budaj, Ján, poslanec NR SR (2016-10-26):
Ja sa ospravedlňujem, ja tu vlastne zastupujem, ale aj tak chcem veriť, že súcit s postavením našich štvornohých pomocníkov premkne srdcia, aj tvrdé srdcia koaličných poslancov. A mám pre nich odkaz od susedovho vlčiaka. Susedov vlčiak odkazuje, že hoci v tomto koterci panujú mimoriadne drsné pomery a hoci tu je málokto z registrovaného chovu, predsa len by sme mali pamätať na odkaz susedov vlčiaka: žiť a nechať žiť. To bol príspevok na okraj hlasovania o sedemnástej hodine o rokovacom poriadku. (Potlesk.)
Šebej, František, poslanec NR SR (2014-03-18):
Ďakujem, pán predseda. Teraz, prosím, dajte hlasovať o vyhlásení v takom znení, v akom ho poslanci dostali predložené zo zahraničného výboru.
Pčolinský, Peter, podpredseda NR SR (2023-03-16):
Pani poslankyňa, mali ste doplňujúcu otázku, nevyčerpali ste jej čas. Teraz budeme pokračovať otázkou č. 5 poslanca Miloša Svrčeka, ktorého vidím v sále, a otázka je smerovaná na dočasne povereného ministra hospodárstva Karola Hirmana a znie: „Samosprávy nemusia zvládnuť problém s energiami, hrozí zatváranie mestských prevádzok. Ako idete riešiť v najbližšom čase predmetnú situáciu?“ Zodpovie pán minister Vlčan.
Suja, Miroslav, poslanec NR SR (2022-03-23):
Ďakujem za slovo, pán predsedajúci. Ja by som chcel poďakovať, že sa tu poukázalo na tie dlhé čakacie doby pri určitých vyšetreniach, špecializovaných, pre deti. A tak isto by som poprosil, keby ste nám vedeli, vlastne ani nieže pani poslankyňa, ale pani ombudsmanka, keby ste nám vedeli povedať, že kvôli čomu, ako sa pýtala pani kolegyňa, že kvôli čomu sú tie dlhé čakacie doby, že či tá príčina sa dá riešiť, nedá sa riešiť, či je to nejaký dlhodobý problém, alebo či sa začalo s odstránením tohto, tohto problému, lebo nie je možné, aby sme tu šesť mesiacov pri vyšetreniach, dvadsať mesiacov pri, ako sme hovorili, pri diagnostike autistických detí čakali. Ďakujem za odpoveď.
Pellegrini, Peter, predseda NR SR (2015-09-29):
Je mojou povinnosťou v rámci rokovacieho poriadku dodržiavať slušnosť v rokovacej sále, a preto som musel reagovať na slová, ktoré používa pán poslanec Brocka voči iným poslancom. To nebolo komentovanie jeho vystúpenia, ale komentovanie jeho spôsobu, akým sa tu vyjadruje. A to bolo v zmysle rokovacieho poriadku. Pán poslanec Beblavý, nech sa páči, máte slovo.
Tomanová, Viera, poslankyňa NR SR (2013-03-19):
Ďakujem veľmi pekne za slovo, pani predsedajúca. Dovolím si, pán poslanec, pripomenúť jednu vec. Ministerstvo práce nie je ten rezort, ktorý vytvára pracovné príležitosti a ktorý skutočne rieši ako takú zamestnanosť. Na to sú tu ďalšie ekonomické rezorty, ktoré takúto činnosť vyvíjajú a musia vyvíjať. Ministerstvo práce sa stará predovšetkým o nezamestnaných a stará sa o tých, ktorí sú ohrození nezamestnanosťou. A bola by som veľmi rada, keby ste aj zákon o službách zamestnanosti vnímali len ako podporu tomuto cieľu. Pokiaľ ide o udržiavanie pracovných návykov, už som si vypočula aj názor niektorých ľudí vrátiť sa k verejnoprospešným prácam. Prosím vás pekne, ľudia, ktorí sú nezamestnaní, nemôžu byť otrokmi! Ale na druhej strane je potrebné udržiavať ich pracovné návyky. Čiže toto je práca ministerstva práce, ktoré sa snaží zvyšovať odborné vedomosti a praktické skúsenosti a udržiavať pracovné návyky.
Laššáková, Jana, podpredsedníčka NR SR (2014-03-20):
Pán poslanec Kuffa, nech sa páči.
Nicholsonová, Lucia, podpredsedníčka NR SR (2016-06-16):
Ďalším prihláseným do rozpravy je pán poslanec Dostál. Nech sa páči.
Blanár, Juraj, poslanec NR SR (2019-05-13):
Ďakujem veľmi pekne. Vážená pani predsedajúca, vážená snemovňa, dovoľte, aby som predložil novelu zákona v mene predkladateľov, mňa a pána poslanca Roberta Fica, zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a o doplnení zákona č. 71/1992 Zb. o súdnych poplatkoch a poplatku za výpis z registra trestov. Cieľom navrhovaného zákona o správnych poplatkoch je podporiť, aby poplatky, ktoré je potrebné po uzavretí manželstva pri výmene dokladov, ktoré sú spojené so zmenou priezviska, boli odpustené tomu, ktorý má na to nárok, a tým ušetriť aj určité finančné prostriedky, že oslobodíme od týchto poplatkoch predovšetkým ženy, ktoré vstupujú do zväzku manželského. Celý zákon je ladený tak, aby bolo možné toto uplatniť pri hocijakom dokumente alebo doklade, ktorý bude potrebné v súvislosti so zmenou priezviska si vymeniť. To znamená, nie je potrebné, aby sme taxatívne uvádzali, o ktorých sa to jedná. Samozrejme, že tie najdôležitejšie sú úplne zrejmé, ale je dôležité, aby to bolo ošetrené v podstate u všetkých dokladov, ktoré bude potrebné v súvislosti s uzavretím manželstva a následnou zmenou priezviska jedného z manželov v dôsledku uzavretia manželstva zmeniť. Bude to, bude sa jednať o bezplatné vydanie všetkých druhov dokladov, o vydanie ktorých požiada v dôsledku tejto zmeny manžel alebo manželka, ktorá zmení priezvisko, pretože sú aj prípady, kedy manžel môže zmeniť priezvisko, ale v drvivej väčšine príkladov je to predovšetkým zmena priezviska u manželky. Všetko ostatné je uvedené v návrhu zákona. Zároveň chcem konštatovať, že tento, táto novela spĺňa všetky náležitosti. Je tam stanovisko z ministerstva financií a bude mať aj negatívny dopad na štátny rozpočet odhadovaný zhruba na asi 1,5 mil. eur. Toľko na predloženie tohto zákona. Pani predsedajúca, môžete otvoriť rozpravu.
Hrnčiar, Andrej, podpredseda NR SR (2016-09-22):
Otázka č. 3, ktorú položil poslanec Emil Ďurovčík ministrovi dopravy, výstavby a regionálneho rozvoja Slovenskej republiky Árpádovi Érsekovi: „Plánuje ministerstvo dopravy, výstavby a regionálneho rozvoja v spolupráci so samosprávou pripraviť legislatívu na vytvorenie inštitúcií dopravných autorít, resp. organizátorov IDS, ktoré budú mať definované kompetencie na spoločné objednávanie dopravných služieb, koordináciu a harmonizáciu verejnej dopravy?“
Brocka, Július, poslanec NR SR (2014-12-03):
Ďakujem pekne. Ja v podstate nemám výhrady voči vystúpeniu pána Kadúca, len by som ho chcel doplniť v jednej veci. On tu bol pred chvíľkou v polemike s poslancom Martvoňom, ktorý mu položil rečnícku otázku, keď pán Kadúc kritizoval nákup piešťanského cétečka, schránkovej firmy, že čo hovorí na prenájom cétečka vo Svidníku, keď minister Uhliarik prenajal, nieže sa kupovalo, ale prenajímalo sa cétečko za oveľa vyššiu sumu. A keďže pán poslanec Kadúc to nemusel vedieť, on tak reagoval, že nie je to v poriadku. A ja som si teraz uvedomil, že tí, ktorí by to mohli vysvetliť, tak nemali možnosť tu byť, alebo nie sú tu, pretože minister Uhliarik je práve na poslaneckom prieskume v piešťanskej nemocnici, kde riešia problém schránkových firiem, a ďalší kolega, ten je na poslaneckom prieskume na NDS-ke, kde je zasa škandalózna kauza, cez schránkovú firmu veľké peniaze idú z tejto krajiny. Čiže títo nemohli reagovať. Ja preto len improvizujem teraz, že pán Martvoň vo svojej námietke porovnáva hrušky s jablkami. CT vo Svidníku bolo prenajaté zároveň s mnohými ďalšími službami. Bolo to spojené so školením zdravotníckych pracovníkov, ktorých na tom cétečku školili, ľudí, a zároveň počas doby nájmu vykonávali aj zdravotnícke výkony, ktoré boli v objeme viac ako milión eur. Čiže je to neporovnateľné a bol to kontrakt s Európskou úniou, to nebolo so schránkovou firmou. A potom dokonca ministerka zdravotníctva ešte dodatkom doplnila ... (Prerušenie vystúpenia časomerom.)
Hort, Milan, podpredseda NR SR (2010-12-08):
Ďakujem. Pán spravodajca? Nie. Prerušujem rokovanie o tomto bode programu a pristúpime teraz k druhému čítaniu o vládnom návrhu zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony . Vládny návrh zákona máte pod tlačou 106 a spoločnú správu výborov pod tlačou 106a. Opäť vás poprosím, pani ministerka, aby ste odôvodnili aj tento návrh, nech sa páči.
P. Pelegrini, poslanec: (2008-10-28):
Pán predseda, dajte teraz, prosím, hlasovať o bode 1 spoločnej správy s odporúčaním gestorského výboru schváliť ho.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 134, za 40, proti 17, zdržalo sa 77 poslancov. Konštatujem, že návrh nebol schválený. Prosím teraz pani poslankyňu Macháčkovú, aby uviedla hlasovanie v prvom čítaní po návrhu poslancov Nedobu a Dostála na vydanie zákona, ktorým sa dopĺňa zákon č. 369/1990 Zb. o obecnom zriadení (tlač 1733). [Hlasovanie o návrhu poslancov Národnej rady Slovenskej republiky Jakuba Nedobu a Ondreja Dostála na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 1733.]
V. Veteška, podpredseda NR SR: (2005-06-22):
Páni poslanci, môžem vás poprosiť, keby sme dali priestor na rokovanie v tejto sále, alebo ste zato, aby som dal prestávku? Nech sa páči, pán Fajnor. K. Fajnor, poslanec: Ďakujem veľmi pekne. Vážený pán predsedajúci, vážené kolegyne, kolegovia, vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov považujem za, žiaľ, čisto kozmetický, aj keď môže byť prezentovaný zo strany vládnej koalície ako dojemná starostlivosť a ústretové kroky vo zvyšovaní životnej úrovne rodín s deťmi a menej pozorní občania si môžu myslieť, že v sociálnej oblasti sa začína politika drobných úspešných krokov v prospech občana. Chcem zdôrazniť, že celý systém zdaňovania a daňových bonusov je nespravodlivý a v podstate ho pozitívne nepocíti žiadna príjmová skupina. Nízkopríjmové rodiny nebudú mať taký daňový základ, aby si vôbec mohli daňový bonus uplatniť. Rodiny patriace do vyšších príjmových skupín majú dosť možností krátiť daňový základ pri zdaňovaní významnejších súm, navyše zvýšenie daňového bonusu o pár sto korún ročne sa stratí napríklad už len pri zaokrúhľovaní. Čo sa týka dopadu návrhu na stredné vrstvy, uvediem príklad. Príjem obidvoch rodičov 120 000, inflácia prehnane optimistická, dajme tomu 4 percentá, ročná strata 4 800 korún, rozdiel medzi starým a novým bonusom 600 korún na dieťa. Takto si ja skutočne podporu štátu na vyživované dieťa nepredstavujem. Aj keď poznamenávam, že spojenie bonusu a inflácie nie je ekonomicky a fiškálne celkom v poriadku, ale umožňuje pripomenúť, že vláda dá omrvinku a zoberie celý bochník. Nemôžem súhlasiť s tým, že navrhovaných 50 Sk mesačne na jedno dieťa bude stimulom na hľadanie si zamestnania. Otázka je, či sa dá nájsť nejaké zamestnanie v chudobných regiónoch alebo stimulom na samozamestnanie pri súčasných nehoráznych povinných odvodoch. Vážení prítomní, vážené kolegyne, kolegovia, hlavne z KDH poprosím, pretože v rámci desatora vedia, o čom rozprávam. V záujme občanov žijúcich z priemerného a nižšieho platu návrh na zvýšenie hodnoty daňového bonusu, samozrejme, podporím. Zároveň však zdôrazňujem, že ide o sypanie prachu do očí drvivej väčšine rodičov. Preto predkladám pozmeňujúci návrh na jeho skvalitnenie. Ak má táto snemovňa skutočný záujem robiť politiku pre občana, ja verím, že môj návrh všetci podporíte. Preto mi dovoľte, aby som odcitoval môj predkladaný pozmeňujúci návrh. Podľa  § 29 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov podávam pozmeňujúci návrh k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 1095). Navrhujem. V čl. I ods. 1 sumu 5 400 nahradiť sumou 6 000; v čl. I ods. 2 sumu 5 000 nahradiť sumou 5 400 a sumu 450 Sk mesačne nahradiť sumou 550 Sk mesačne. Vážené kolegyne, kolegovia, verím, že vy všetci, ktorí ste ma pozorne počúvali a ktorí určite máte sociálne cítenie, ma podporíte. Dovoľte mi, aby som originál pozmeňujúceho návrhu aj s 15 podpismi odovzdal spravodajcovi. Všetkým vám veľmi pekne ďakujem za pozornosť.
Matovič, Igor, poslanec NR SR (2012-08-03):
Pani poslankyňa Žitňanská, som vcelku rád, že ste odhalili v tomto konkrétnom prípade ako veľakrát marketing strany SMER, alebo ani nie že marketing, ale predradenie marketingu nad záujem spoločnosti spôsobuje v podstate spoločnosti škody. To, čo ste povedali, je presne o tom. Robert Fico, strana SMER si vyhodnotili, že o deviatej, kebyže v utorok vystúpi pán predseda, bude tu iba jedna kamera, tak to sa neoplatí, tak radšej dáme na tu druhú to vystúpenie, dovtedy tie kamery ponaháňame a predradili marketing nad záujem spoločnosti a teraz všetci na základe toho trpíme. Tri dni sme tu zbytočne strávili, tri dni tu zbytočne strávili stovky zamestnancov, niekoľko desiatok tisíc eur v koši – spojené náklady so zasadnutím Národnej rady a ideme znova schvaľovať niečo, čo podľa všetkého sa už schváliť nedá na základe § 73, ktorý ste spomínali, čiže zase znovu teraz tu budeme tri-štyri dni na túto tému sa baviť a na konci, možno za dva roky vyhrajú DSS-ky svoje podanie na Ústavný súd a ten im prizná náhradu škody a všetci sa na to budeme skladať. Ale na začiatku bolo jedno, jediné. Predradenie marketingu strany SMER nad záujem spoločnosti.
P. Hrušovský, predseda NR SR: (2003-11-05):
E. Dolník, poslankyňa: Je to bezpredmetné, nebudeme o tom hlasovať. Nasleduje pozmeňujúci návrh pani poslankyne Brestenskej.
J. Horváth, poslanec: (2007-09-04):
Možno, možno aj takéto veci treba vysvetľovať, pretože vždy hovoríme o tom, o kontinuite, o prechádzaní z jedného volebného obdobia do druhého, o istej filozofii, o tom, čo je správne a čo nie je správne, čo je morálne, dokonca tu odznelo, čo nie je morálne. Prosím, skúste poskytnúť informáciu, či už teraz v reakcii, alebo teda neskôr. Verím, že vy s vaším presvedčením sa budete snažiť nájsť aspoň kúsok pravdy. Ďakujem.
M. Hort, podpredseda NR SR: (2009-09-08):
Ani tu som nedostal... Otváram všeobecnú rozpravu, ani tu som nedostal žiadnu písomnú prihlášku, a tak sa pýtam, kto sa hlási do rozpravy ústne? Nikto. Uzatváram možnosť ústnych prihlášok a vyhlasujem všeobecnú rozpravu za skončenú. Prerušujem rokovanie o tomto bode programu. Ďakujem, pán spravodajca. A poprosím pána ministra, aby uviedol posledný z bodov, ktoré program schválený mu dnes určil, a to je vládny návrh zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov . Vládny návrh zákona je uverejnený ako tlač 1186 a návrh na jeho pridelenie na prerokovanie výborom je v rozhodnutí č. 1222. Nech sa páči, pán minister Počiatek, uveďte tento návrh zákona.
Glváč, Martin, podpredseda NR SR (2017-12-07):
Ďakujem. Prvá otázka je od pána poslanca Emila Ďurovčíka a znie: „Obyvatelia Košického samosprávneho kraja veľmi vítajú rokovanie o hodvábnej ceste z dôvodu väčšieho množstva pracovných príležitostí v regióne. Podporuje vláda tento projekt a zároveň výstavbu logistických centier – ich dobudovanie?“ Nech sa páči.
Laurenčík, Milan, podpredseda NR SR (2021-07-02):
Ďakujem, na vaše vystúpenie evidujem tri faktické poznámky. Končím možnosť prihlásiť sa. S faktickou poznámkou ako prvý vystúpi pán poslanec Martin Beluský, nech sa páči.
Laššáková, Ľubica, poslankyňa NR SR (2021-12-01):
Ďakujem pekne za slovo, pán predseda. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2005-03-17):
(Hlasovanie.) 133 prítomných, 131 za, 1 proti, 1 nehlasoval. Národná rada Slovenskej republiky návrh zákona schválila. Teraz vás poprosím, pán poslanec, aby ste predložili návrhy uznesení k návrhu pána poslanca Kaliňáka na vydanie zákona, ktorým sa mení a dopĺňa zákon o strelných zbraniach a strelive a o zmene a doplnení niektorých zákonov, ktorý prerokúvame ako tlač 1013 pod poradovým číslom, pani poslankyňa Tóthová, 61. Nech sa páči, pán poslanec. (Hlasovanie o návrhu poslanca Národnej rady Slovenskej republiky Roberta Kaliňáka na vydanie zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov , tlač 1013.)
P. Frešo, poslanec: (2006-10-18):
Rovnako si myslím, že ten zásah, ktorý súvisí so znížením možnosti asignácie z dane voči neziskovým organizáciám, je asociálny ťah, ktorý znemožní podporovať tých, ktorí si to nemôžu dovoliť alebo sú vylúčení z normálnej súťaže a vlastne prekladá toto bremeno na stranu štátu. A tu vidím hlavný problém alebo hlavný rozpor, o ktorom tu vlastne sedíme. Socialistická vláda má prirodzenú tendenciu preberať všetky úlohy a preberať ich smerom k štátu. To, v čo však ja verím, je, že štát je zlým správcom a myslím si, že je dôležité, aby sme ponechali túto možnosť na organizácie, ktoré to ďaleko lepšie zvládnu a nesnažili sa zasahovať do všetkého a nesnažili sa zvyšovať úlohu štátu, lebo potom dopadneme tak, ako je to napríklad v susednom Maďarsku alebo v niektorých iných krajinách. Ďakujem pekne.
Lipšic, Daniel, poslanec NR SR (2014-11-10):
Ja som už spomínal vo svojom príhovore, že politika nie je lineárna. A myslím si, že SMER mal aj za tieto dva roky oveľa väčšie kauzy aj v tomto parlamente, aj keď sme tu sedeli ohľadne zákona, ktorý sa týkal PPC, kde nepokryte prišiel návrh, aby dostávalo PPC-čko vlastnené Pentou 30 mil. ročne len tak na doplatkoch elektriny, sme na to náhodou prišli, tak potom bol z toho škandál, alebo aj SPP. A tým, že politika nie je lineárna, tak niekedy aj menší škandál, ktorý je predstaviteľnejší, a to pri tom cétečku je predstaviteľnejšie, pretože je to suma, ktorú si ľudia vedia predstaviť. A ľudia vedia, aká je situácia v nemocniciach, vedia, aké platy majú zdravotné sestry, a vedia, aké rozhodnutia musia urobiť lekári pri nasadzovaní niekedy veľmi finančne náročnej liečby. Takže tak to proste niekedy je. Ale druhá vec. Keď tu ešte bol pán minister Maďarič, tak som aj na neho to chcel nejako zacieliť v tom slova zmysle, že kedysi, ešte pred takými štyrmi rokmi mnohí ľudia aj zo strany SMER hovorili, že v tej strane SMER sú také dva hlavné prúdy, sú to ten ideologický a ten biznis, ten podnikateľský. Ten ideologický predstavujú pán Čaplovič, pán Maďarič, pán Zala, pán Magala. Ja som sa ho chcel len opýtať, či to tak ešte funguje alebo už sú tam len rôzne podnikateľské prúdy, či ten ideologický prúd tam nejaký je, ako je silný. A pár ľudí si to mýlilo. Ja som si myslel, že v parlamente je pár normálnych, slušných poslancov, ale sa mi zdá, že sa dosť oslabuje ten prúd, takže už je tu skôr viacero takých rôznych podnikateľských prúdov, že už sa SMER trošku v tomto transformoval v posledných rokoch.
Gaži, Peter, poslanec NR SR (2013-03-15):
Vážená pani predsedajúca, vážené pani poslankyne, vážení páni poslanci, dovoľte mi v súlade s § 79 rokovacieho poriadku predložiť Národnej rade spoločnú správu výborov o prerokovaní vládneho návrhu zákona o ochrane osobných údajov a o zmene a doplnení niektorých zákonov (tlač 358) vo výboroch v druhom čítaní. Uvedený návrh zákona Národná rada Slovenskej republiky svojím uznesením č. 432 z 5. februára 2013 pridelila na prerokovanie ústavnoprávnemu výboru, výboru pre verejnú správu a regionálny rozvoj, výboru pre obranu a bezpečnosť a výboru pre ľudské práva a národnostné menšiny ako gestorskému výboru. Uvedené výbory vládny návrh zákona prerokovali v určenej lehote a zhodne ho odporúčali Národnej rade schváliť s pripomienkami. Gestorský výbor nedostal žiadne stanovisko od poslancov tých výborov, ktorým návrh zákona nebol pridelený na prerokovanie. Pripomienky, ktoré vyplývajú z uznesení výborov, sú uvedené v časti IV spoločnej správy. Gestorský výbor navrhuje hlasovať o pripomienkach nasledovne: spoločne o pozmeňujúcich návrhoch č. 1 až 12, 14 až 33 a o bode 37 s odporúčaním schváliť; spoločne o pozmeňujúcich návrhoch č. 34 až 36 a 38 až 46 s odporúčaním schváliť a samostatne o pozmeňujúcom návrhu v bode 13 s odporúčaním neschváliť. Gestorský výbor odporúča Národnej rade aj zákon ako celok schváliť v znení pripomienok uvedených v spoločnej správe výborov. Spoločná správa výborov bola schválená uznesením gestorského výboru č. 44 z 13. maca 2013. Vážená pani predsedajúca, otvorte, prosím, rozpravu.
Blanár, Juraj, podpredseda NR SR (2023-05-24):
Ďakujem. Otváram všeobecnú rozpravu. Písomnú prihlášku som neobdržal, tak teraz dávam možnosť prihlásiť sa ústne do rozpravy. Konštatujem, že nikto sa nehlási, preto vyhlasujem rozpravu za uzavretú a zároveň vyhlasujem, že budeme hlasovať o tomto bode programu zajtra o 17.00 hod. Prerušujem rokovanie o tomto bode programu. Ďakujem pani navrhovateľke aj pani spravodajkyni za spoluprácu. A môžeme pristúpiť k ďalšiemu bodu programu, ktorým je bod č. 174, prvé čítanie návrhu skupiny poslancov na vydanie zákona, ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov. Je to pod parlamentnou tlačou 1688, návrh na pridelenie výborom je pod č. 1751. Za skupinu poslancov tento návrh v pléne uvedie pán poslanec Milan Vetrák, ktorému udeľujem slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov , tlač 1688.)
Paška, Pavol, predseda NR SR (2012-06-21):
Ďakujem. Pán minister, poprosím vás, aby ste zostali ešte chvíľočku, pretože druhá otázka je smerovaná už na vás ako na ministra práce, sociálnych vecí a rodiny. Je od pána poslanca Mihála a znie: „Bude znovu zavedená povinná pracovná zdravotná služba pre zamestnancov v takzvanej prvej a druhej kategórii?“
Žiga, Peter, poslanec NR SR (2011-07-01):
Ďakujem pekne, pán predsedajúci. Pán predseda Paška, ja som pozorne počúval tvoj prejav. Dovolím si ťa doplniť pri tej analýze pána predsedu Národnej rady pána Sulíka. Parafrázoval by som také staré české príslovie, ktoré hovorí, že aj z pustej stodoly sova vyletí. Žiaľ, u pána predsedu Sulíka na tú sovu čakám už vyše roka. Ďakujem. (Smiech v sále.)
Danko, Andrej, predseda NR SR (2020-02-20):
Pán poslanec, prosím, držte sa témy. Prerokujeme zákon o sociálnom zabezpečení, prosím vás, prvýkrát vás upozorňujem, a skrátenom rokovaní. Nech sa páči.
Érsek, Arpád, poslanec NR SR (2013-02-08):
Nič sa nedeje. Trošku treba ísť hlbšie do toho. A súhlasím s tým, čo povedal pán Osuský v tomto smere. Opýtajme sa, kde sa tieto byty nachádzajú po celom Česko-Slovensku, v Košiciach, v Bratislave, v prvom obvode, o tom sa bavíme, je to o týchto prvých obvodoch, kde sú najdrahšie, najlepšie byty. Koho boli tieto byty, prosím vás pekne? Tých ľudí, česť výnimkám, ktorí tieto byty vo väčšine nemohli nikdy dostať naspäť. Kto dostal tieto byty od mestských zastupiteľstiev? Ako sa to volalo? MNV, mestské národné výbory. No komunisti sa tam nasťahovali, ale, hovorím, česť výnimkám, do týchto bytov. A čo ešte mali? Regulované nájomné. Potom kto mohol kúpiť tieto byty po roku 1989? No tí, ktorí mali peniaze. Hovoríme tu o rovnoprávnosti? Za komunistov kto mal peniaze, kto mohol tieto byty odkúpiť od týchto ľudí bývajúcich v bytovke, kde bývalo 6 – 7 rodín? No išli za nimi. A tí ľudia to popredávali za babku, lebo si mysleli, že v živote nedostanú peniaze. A teraz v tých bytoch je nahlásená nie jedna rodina, ale aj viacej rodín. Riešili sme to na ministerstve výstavby a dopravy už v predchádzajúcom období. A mali sme na to mať riešenie. Ja nehovorím, že to bolo najlepšie riešenie. Ale riešili sme to. Preto poznám túto situáciu. Je to také, áno, nedotknuté vlastnícke právo. Ale koho je to vlastnícke právo? Tí ľudia, ktorí už dávno zomreli, ktorí by mali nárok reštituovať, v týchto bytoch už nežijú. Tie byty nejakým spôsobom sa dostali na listy vlastníctva ľudí, ktorí možno vo väčšej miere nemajú s nimi nič spoločné. A je to dobrý biznis. By sa tu mohla spraviť jediná vec, nie regulovať nájomné. Prosím vás pekne, kto nemá na nájomné v prvom obvode, nech tam nebýva. Ale tým ľuďom treba zabezpečiť adekvátne bývanie... (Prerušenie vystúpenia časomerom.)
Danko, Andrej, predseda NR SR (2016-05-25):
Ďakujem. Ešte raz sa ospravedlňujem. Program 4. schôdze Národnej rady sme vyčerpali. Ďakujem za účasť a vyhlasujem 4. schôdzu za skončenú. Ďalšia schôdza Národnej rady Slovenskej republiky podľa harmonogramu sa bude konať od 14. júna 2016. Ďakujem a prajem šťastnú cestu domov. (Rokovanie 4. schôdze NR SR sa skončilo o 17.15 hodine.)
Kotleba, Marian, poslanec NR SR (2018-02-08):
Vážená pani podpredsedníčka, podávam interpeláciu na ministra vnútra Slovenskej republiky pána Roberta Kaliňáka. Vážený pán minister, v súlade s čl. 80 Ústavy Slovenskej republiky a s čl., a s § 129 zákona o rokovacom poriadku Národnej rady Slovenskej republiky si vám dovoľujem podať nasledovnú interpeláciu. Dňa 26. marca 2016 v sobotu príslušníci Okresného riaditeľstva Policajného zboru v Trenčíne v skorých ranných hodinách navštívili v mieste trvalého bydliska poslanca Národnej rady Slovenskej republiky za Ľudovú stranu Naše Slovensko Petra Krupu s tým, že majú rozkaz na zaistenie jeho zbrojného preukazu, zbraní, preukazov zbraní a všetkého streliva. Konali tak na základe medializovaných informácií o tom, že poslanec Peter Krupa mal prísť do budovy Národnej rady Slovenskej republiky s krátkou guľovou zbraňou, čím mal podľa médií porušiť zákon. Médiá nakoniec naozaj dotlačili políciu ku skratovému konaniu proti poslancovi Petrovi Krupovi ako držiteľovi zbrojného preukazu v zmysle platnej legislatívy. Vstup do priestorov Národnej rady Slovenskej republiky so zbraňou upravuje § 32 ods. 4 zákona o rokovacom poriadku Národnej rady Slovenskej republiky, ktorý hovorí výlučne o zákaze vstupu so zbraňou do rokovacej sály Národnej rady Slovenskej republiky. Napriek tomu, že poslanec Peter Krupa žiadne ustanovenie platného zákona neporušil, polícia ho donútila opakovane sa podrobiť skúške na preukázanie psychickej spôsobilosti držať a nosiť zbraň v zmysle platnej legislatívy. Omnoho závažnejší prípad spojený s podozrením z porušenia príslušných predpisov sa však odohral celkom nedávno. Dňa 2. februára 2018 viaceré slovenské médiá zverejnili informáciu o tom, že v paneláku na Čurlákovej ulici v Košiciach bola nájdená mŕtva žena. Táto bola identifikovaná ako manželka funkcionára Národnej kriminálnej agentúry Prezídia Policajného zboru Slovenskej republiky (ďalej len NAKA) a tiež bolo zistené, že príčinou jej smrti bolo zastrelenie. Podľa informácií, ktoré pre médiá potvrdila hovorkyňa Ministerstva vnútra Slovenskej republiky (ďalej len ministerstvo vnútra) Andrea Dobiášová, bola na mieste činu nájdená služobná zbraň policajta. V nadväznosti na vyššie uvedené si vám preto pán minister dovoľujem položiť nasledovné otázky: 1. Môžete potvrdiť alebo vyvrátiť, či nájdená služobná zbraň policajta bola zbraň pridelená funkcionárovi NAKA, ktorého manželka bola zastrelená? 2. Akým spôsobom je zabezpečované získavanie a preverovanie spôsobilosti príslušníkov NAKA na narábanie so služobnými zbraňami? 3. Kedy naposledy bola aktivita na získavanie a preverovanie spôsobilostí na narábanie so služobnou zbraňou realizovaná pre príslušníkov NAKA v pôsobiacich v Košickom kraji? 4. Akým spôsobom plánuje Ministerstvo vnútra Slovenskej republiky alebo vedenie Policajného zboru zabezpečiť zvýšenie úrovne procesu získavania a preverovania spôsobilostí na narábanie so služobnou zbraňou u príslušníkov NAKA, tak aby nedochádzalo k ďalším tragédiám v dôsledku zanedbania povinností uložených zákonnými aj podzákonnými normami v oblasti narábania so strelnými zbraňami, a to zo strany príslušníkov NAKA? Ďakujem.
Novotný, Viliam, poslanec NR SR (2014-05-14):
Pán minister, ten zákon je trošku o biznise, aj keď sa vám to nepáči a budete sa rozčuľovať. Ja som členom Slovenskej lekárskej komory. Ja to poviem teraz. Vo svojom vystúpení budem hovoriť o niečom inom. Viete, koľko platím členské každý rok? Osemdesiat euro. Z toho, ja môžem vystúpiť zo Slovenskej lekárskej komory, to je fakt, ale napriek tomu budem musieť platiť 13 eur registračný poplatok každý rok. Včera boli zástupcovia komôr na výbore pre zdravotníctvo. Viete, na koľko navrhujú zvýšiť registračný poplatok člena? Na, nie člena, každého lekára, ktorý sa bude musieť, každej sestry vo svojej komore, každého zdravotníckeho pracovníka vo svojej komore, viete, na koľko ho navrhujú zvýšiť? Na päť eur mesačne. Teda 60 eur ročne. Vy dnes idete zaviesť to isté pre sociálnych pracovníkov. Idete z nich urobiť regulované povolanie – tak sa to volá v zdravotníctve – budú musieť platiť registračný, to ešte len príde. Postupne. Však takisto ako v zdravotníctve. Nie? O tom tu hovoríte. Budú platiť registračný poplatok. Tak skúste povedať tým sociálnym pracovníkom, ktorí desiatky rokov, mnohí 20-30 rokov už vykonávajú poctivo sociálnu prácu, že si budú musieť urobiť vysokoškolské vzdelanie, lebo ináč im komora nevydá povolenie, a že budú musieť platiť registračný poplatok. Začne to na 13 eurách a možno sa to vyšplhá aj na 60 eur. Toto im povedzte. Nepripravujete náhodou pre malú skupinu ľudí, ktorí budú v tej komore, celkom dobrý biznis? Nepripravujete náhodou celkom dobrý biznis pre vysoké školy, ktoré učia sociálnu prácu? Pretože jednoducho bude limit v nariadení vlády, dokedy si musia doplniť bakalárske a magisterské štúdium na vysokej škole. Toto idete spustiť, pán minister. Je to biznis. Biznis pre úzku skupinu ľudí.
Fedor, Martin, poslanec NR SR (2014-06-24):
Vážený pán predseda, navrhujem do programu schôdze zaradiť nový bod pod názvom Správa ministra obrany o stave príprav strategických dokumentov rozvoja ozbrojených síl Slovenskej republiky. Veľmi stručne. Vláda a Slovensko momentálne nemá schválené zásadné dokumenty, podľa ktorých by mala prebiehať avizovaná modernizácia ozbrojených síl. Modernizácia armády má byť proces rozložený na niekoľko volebných období a bude vyžadovať obrovské finančné prostriedky. Nie je to vec jednej vlády a je to obrovský nápor na verejné zdroje. Ak chceme, aby proces modernizácie bol prehľadný, realistický a kontrolovateľný, musia byť jasné aj dokumenty, podľa ktorých sa má postupovať. Vzhľadom na vysokú komplexnosť problematiky som presvedčený, že je čas, aby sa touto otázkou zaoberalo aj plénum Národnej rady. Ďakujem.
Šeliga, Juraj, podpredseda NR SR (2021-01-12):
Pán poslanec Kočiš, nech sa páči.
Taraba, Tomáš, poslanec NR SR (2021-11-24):
Ďakujem, kolegovia, za početné faktické príspevky. Pani Kozelová, verte, že miestni ľudia nemajú problém chodiť pietne miesto, kde sa postrelil Štúr, kosiť, myslím, že to aj miestny vinár už robí, má tam také pozemky, takže už to kosí do radu. Lenže viete, pani Kozelová, my nežijeme už v Uhorsku, takto sa v Uhorsku o to ľudia starali. My máme vlastný štát a my máme oprávnenie očakávať, že štát, ktorý používa aj jazyk, ktorý kodifikoval de facto Štúr, že sa vie o tieto miesta s hrdosťou, s hrdosťou postarať miesto toho, aby to museli robiť nejakí miestni ľudia, a to nejde len o Štúrov pamätník, ale myslím si, že aspoň trošku z toho maďarského, ako sa stará Orbán o tie, o tie pietne miesta a maďarských dejateľov, tak aspoň trošku z toho by sme si mohli zobrať. Mimochodom, Orbán skupuje už pozemky a, a nehnuteľnosti pamätné aj na Slovensku, takže myslím si, že ten pomer, v poriadku, ak vám toto stačí, že poviete, že choďte trhať burinu a kosiť okolo Štúra, miestni ľudia, ale my sa tu bavíme o systémovom, v systémovej starostlivosti o tieto pamiatky, pretože sme národ a chceme byť hrdý národ, a nechceme to robiť len takým štýlom ako, že tu si okopte niekde mrkvu alebo vlastnú záhradku, takže je to rozdiel, beriem ten váš prístup. A pokiaľ ide, pán Ďurica, presne o tú, ja som hľadal tiež ten, ten seriál, je na YouTube, nedá sa kúpiť nikde inde, bol to úplne famózny film a myslím si, že tu sa otvára ďalšia vec, že či by štát už nemal zobrať pod kuratelu práve vydávanie toho najhodnotnejšieho, čo v rámci tej kinematografie, ale aj literatúry na Slovensku.
Plaváková, Lucia, poslankyňa NR SR (2024-09-25):
Ja si ich nebudem dávať dole, lebo nie sú v rozpore s rokovacím poriadkom.
Hrnčiar, Andrej, podpredseda NR SR (2016-04-26):
V zmysle § 28 ods. 1 požiadala o vystúpenie v rozprave pani ministerka Žitňanská. Nech sa páči, máte slovo.
Jurinová, Erika, podpredsedníčka NR SR (2014-10-16):
Dávam slovo pánovi poslancovi Mičovskému, ktorý je ako ďalší prihlásený písomne v rozprave.
Goga, Ľudovít, poslanec NR SR (2018-12-06):
Ja by som chcel poprosiť, pri hlasovaní číslo 200 hlasoval som „za“, chcel som „sa zdržať“, aby sa uviedlo do záznamu. Ďakujem.
Paška, Pavol, predseda NR SR (2013-06-19):
(Hlasovanie.) 142 prítomných, 86 za, 56 sa zdržalo. Tieto body sme schválili.
Sulík, Richard, predseda NR SR (2011-03-31):
Prepáčte, pán Bublavý. Poprosím tu kolegov po mojej ľavici, keby po tichšie mohli byť. Ďakujem.
P. Hrušovský, predseda NR SR: (2003-10-21):
(Hlasovanie.) 141 prítomných, 92 za návrh, 34 proti, 15 sa zdržalo. Návrh sme schválili. Prosím, ďalších návrh. (Hlas v rokovacej sále.) Pán poslanec, funguje vám hlasovacie zariadenie, prosím, pozrite sa na pán poslanca Zubu. Pán poslanec, ja som upozornil, aby ste hlasovacie karty zo svojich...  (Hlasy v sále.) Prosím, môžeme pokračovať v hlasovaní. Pán spoločný spravodajca, nech sa páči. J. Hurban, poslanec: Pán predseda, ďalej budeme hlasovať o bodoch 7, 11 a 13 zo spoločnej správy s tým, že gestorský výbor odporúča neschváliť.
Viskupič, Jozef, poslanec NR SR (2013-06-04):
Ďakujem, pani predsedajúca. Vážený navrhovateľ, kolegyne, kolegovia, milé deti, spravodajská správa k návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov, ktorému bola pridelená tlač 514. Vážená Národná rada, vážené pani poslankyne, páni poslanci, vážené deti a prítomní, v súlade s § 73 ods. 1 zákona o rokovacom poriadku Národnej rady podávam v prvom čítaní podávam spravodajskú informáciu o predmetnom návrhu poslanca Národnej rady Alojza Hlinu na vydanie zákona, ktorý som odcitoval v úvode. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a v súlade návrhu zákona s Ústavou Slovenskej republiky a záväznými právnymi predpismi Slovenskej republiky, medzinárodnými zmluvami, ktorými je Slovenská republika viazaná, ako aj právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku vybraných vplyvov a doložku zlučiteľnosti právneho predpisu s právom Únie. Vychádzajúc teda z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh prerokovať v druhom čítaní. V súlade s rozhodnutím predsedu Národnej rady z 26. apríla č. 493 a podľa § 71 rokovacieho poriadku navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský pritom navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážená pani predsedajúca, ďakujem, skončil som, otvorte rozpravu, do ktorej sa hlásim.
Hrnčiar, Andrej, podpredseda NR SR (2017-02-14):
Pristúpme k prvému čítaniu o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov . Návrh zákona má parlamentnú tlač 393. Návrh na jeho pridelenie na prerokovanie výborom je v rozhodnutí č. 410. Dávam slovo poslancovi Miroslavovi Beblavému, aby návrh zákona uviedol.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 140, za 78, proti 21, zdržalo sa 41 poslancov. Sme v treťom čítaní. Otváram rozpravu. Konštatujem, že nikto sa do rozpravy nehlási, vyhlasujem ju za skončenú. Nech sa páči.
Laurenčík, Milan, podpredseda NR SR (2020-09-29):
Pán poslanec Tomáš Šudík.
Kotleba, Marian, poslanec NR SR (2021-06-25):
Filip, ty si svoje vystúpenie začal tým, že v podstate kolegynka Cigániková tu v kuse sedí a že si to musí vypiť a tak, ale ja si myslím, že ona to tak chcela, ona tu chcela byť a ja si práve vážim tento prístup, lebo o tom je vlastne tá parlamentná demokracia alebo princíp parlamentnej demokracie, že teda debatujeme a snažíme sa navzájom presvedčiť. A práve v minulosti to nebolo, to vôbec nebolo samozrejmé, že ľudia, ktorí aj boli v nejakom oponentskom vzťahu k nejakej téme, tak že tu sedeli takto poctivo a bojovali. Čiže aj keď ona je úplne na inej strane ako my, ale treba uznať, že ako protivník je férová a kvalitná, lebo niektorí ďalší by ti to neurobili. Niektorí ďalší by ťa odignorovali a proste mali by to na saláme, keď musím tak povedať. Čiže iné je, keď je niekto férový protivník, iné je, keď je niekto zradca, hej? Čiže musíme to vnímať tak, ako to je. A to, čo si hovoril, že jej to vysvetlíš, ona to možno pochopí, podľa mňa ona to veľmi dobre chápe, ako to je s tým ľudským životom, ako je to s tým embryom, ako je to s tým vývojom, ako je to s tou hodnotou, že ten život je od počatia. Len z nejakého subjektívneho dôvodu to buď nemôže alebo nechce priznať a to sa proste bude musieť v nejakom správnom čase preklopiť, keď to pochopí a podobne ako ten, ten lekár zistí, že to bolo celé omyl bojovať za tie práva na tie potraty, pretože nešlo naozaj o nič iné ako o vraždu. A keď my vytrváme, keď v tomto ťažkom boji, ľútom boji vydržíme, tak ja verím, že s pomocou božou sa raz tá legislatíva naozaj zmení tak, že štát namiesto úplne jednoduchej dostupnosti zabitia dieťaťa ponúkne tej maminke milión iných a omnoho lepších riešení. Filip, bolo to dobré, ďakujem.
Beblavý, Miroslav, poslanec NR SR (2018-06-19):
Ďakujem veľmi pekne všetkým kolegom. V prvom rade, pán kolega Grendel, áno, a preto aj slovenské súdy sú kľúčové, ale váš veľmi blízky spolupracovník Daniel Lipšic zriadil Špeciálny súd, ktorý funguje dodnes a pokiaľ; práve pre takéto typy trestných činov; a pokiaľ viem, funguje tak, že ho zatiaľ nikto nespochybňuje. To znamená, že dnes sa, naopak, zdá, že najväčšou prekážkou je práve polícia a prokuratúra. To znamená, že tento návrh by mohol znateľne odbúrať niektoré prekážky, ktoré vedú k potrestaniu vinníkov, pretože tie sa v prípade veľkých korupčných trestných činov dneska ukazujú byť viac na úrovni polície a prokuratúry. S vašou kritikou stavu na Slovensku ja v mnohom súhlasím, aj keby som upozornil to, čo povedal pán kolega Kresák, že máme v prokuratúre aj v polícii práve mnoho statočných ľudí. Ten dnešný systém ich nepustí, gniavi, vylúči a tento návrh je práve spôsob, ako mnohých takýchto ľudí posilniť a odstrihnúť od tej slovenskej chobotnice, aj preto ho podporujeme. No a k tomu, čo povedal pán kolega Vašečka, no, pán kolega, len práve tá kritika pána Grendela bola, že my to málo centralizujeme, pretože práve preto, že priveľa vecí zostáva na Slovensku, slovenskí prokurátori budú nakoniec vyšetrovať, slovenské súdy budú nakoniec odsudzovať, práve preto bol pán Grendel skeptický k tomu, že či to pomôže, keď priveľa právomocí zostáva na Slovensku. Takže odpoveďou na jeho kritiku by skôr bolo, aby sme to centralizovali ešte viac, aby sme zriadili európsku políciu a skutočné európske súdy. Ale ja si dovolím nesúhlasiť s tým, čo ste povedali, z iného dôvodu. Ja nepovažujem kradnutie za národnú identitu, ako ste vy hovorili o prípade Coman, ani za národné špecifikum. Ja tiež súhlasím s tým, že by sme mali byť veľmi citliví v tom, kde zasahuje federálna úroveň do vecí, ktoré sú otázkami národných hodnôt. Ale ja si nemyslím, že korupcia je naša slovenská národná hodnota, alebo by aspoň nemala byť, a preto, naopak, tam budem podporovať veľmi silno posilňovanie tej európskej úrovne, tak ako ich nebudem podporovať v tých niektorých iných témach, ktoré ste spomínali. Ďakujem.
Janiš, Stanislav, poslanec NR SR (2011-02-11):
Ďakujem za slovo. Budem, budem veľmi stručný. (Ruch v sále.) Jedná sa o vážny zákon a na vážnosti tohto zákona, ani na to, že tú latku posúvame úplne niekde inde, kde bola, nič nezmení ani kabaretné vystúpenie kolegu Kaliňáka, ktorý sa asi chystá na nejaký maškarný ples. Ten zákon je vážny, je takisto vážny ako ostatné regulačné zákony. (Ruch a výkriky v sále.) A pri novelách takýchto dôležitých zákonov s kopou zákutí a previazaností treba byť veľmi opatrný, a preto sme spolu s predkladateľmi na hospodárskom výbore vytvorili dostatočný priestor na množstvo rokovaní na to, aby sme vyprecizovali tú poslaneckú novelu zákona. Posúvame latku smerom dopredu, posúvame ju k transparentnosti, posúvame ju aj k verejnej kontrole a, samozrejme, v budúcnosti pravdepodobne bude treba pripraviť úplne nový zákon o verejnom obstarávaní, aby sme verejné obstarávanie spružnili a ešte aj viac stransparentnili. Ďakujem všetkým za podporu.
Mojš, Milan, poslanec NR SR (2015-07-01):
Ďakujem. Vážená pani predsedajúca, v rozprave vystúpili dvaja poslanci, pán poslanec Kollár a pán poslanec Mikloško. Pani predsedajúca, dajte, prosím, hlasovať o tom, že Národná rada berie na vedomie Program stability Slovenskej republiky na roky 2015 až 2018 (tlač 1541).
Paška, Pavol, predseda NR SR (2013-06-26):
Pán poslanec Sulík.
Laššáková, Jana, podpredsedníčka NR SR (2014-12-04):
Panie poslankyne, páni poslanci, budeme ďalej pokračovať v rokovaní prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony . Návrh zákona je uverejnený ako tlač 1196, návrh na jeho pridelenie na prerokovanie výborom je v rozhodnutí č. 1201. Dávam slovo poslancovi Igorovi Matovičovi, aby za skupinu poslancov návrh zákona uviedol. Nech sa páči, pán poslanec.
Hrušovský, Pavol, predseda NR SR (2012-02-29):
Panie poslankyne, páni poslanci, aby sme zadosťučinili rokovaciemu poriadku, musíme o tomto návrhu dať hlasovať, ale až potom, ak pán poslanec Paška nájdete ešte ďalšie dva kluby, ktoré s týmto návrhom na vypustenie rokovania o tomto bode programu budú súhlasiť. Národná rada môže na návrh aspoň troch poslaneckých klubov, aj počas schôdze nový bod programu zaradiť alebo zaradený bod z programu vypustiť. O tomto návrhu, žiaľ, hlasovať nemôžem, ak pán poslanec Kollár.
Blanár, Juraj, podpredseda NR SR (2022-09-23):
Ďakujem. Žiada o záverečné slovo pán spravodajca? Nech sa páči.
Bugár, Béla, podpredseda NR SR (2017-10-18):
Pán poslanec Blaha.
Viskupič, Jozef, poslanec NR SR (2015-06-19):
Ďakujem. Sa nevieš pripraviť, pán poslanec, keď ideš vystúpiť? Tu do opozície rýpeš a nie, aby si urobil reklamu nejakým smeráckym týmto potentátom. Napríklad ja tu len tak, keďže ma to nikdy nezaujímalo, ale teraz pozerám, ja som nevedel, že minister vnútra podnikal vo firme FoRest, s. r. o., aj s ministrom dopravy, pôšt a telekomunikácií v jednej eseročke, a možnože by tvoj, volá sa FoRest, keď už tu tak rozprávame, a potom FoRest vlastní Foodwest. A tak ďalej, čiže tieto, ja rozumiem, ale čo chceš povedať alebo chcel si povedať a nakoniec to tam celkom nezaznelo. Proste urobme, nalejme si čistého vína a urobme medzi všetkými rovno. Mne sa nepáči tá cesta, že poďme to teda zakázať úplne všetkým, ale poďme s tým úplne všetkým von. Toto čo som citoval, tieto dve námatkovo firmy, to sú tie, ktoré nie sú v tých schránkach ešte, čiže tu máme obrovský problém toho, že podľa mňa tu sedia politici, ktorí, o ktorých nebudeme nikdy vedieť, že niečo vlastnia, pretože sa ukryli za schránky. A potom aj celá táto téma je viac-menej taká smutno-smiešna, že jedno povolanie, ktoré sa vykonáva teda aj na základe osobitného predpisu v právnickej osobe, tu dnes budeme pertraktovať a hnať ho na zodpovednosť. Podľa mňa by sme mali ísť úplne opačnou cestou a ísť po tom, že skutočne nájsť nástroj na to, aby sme vedeli, kto z čoho a kde má presne prospech, ak vykonáva verejnú funkciu. Myslím, že to tam nejak na konci zaznelo, že ak chceme mať rovný prístup, tak to uvoľnime a snažme sa potom pýtať, že keď niekto vykonáva verejnú funkciu... (Prerušenie vystúpenia časomerom.)
Podmanický, Ján, poslanec NR SR (2018-10-24):
Hlasovali sme o všetkých pozmeňujúcich návrhoch zo spoločnej správy a teraz prejdeme k hlasovaniu o pozmeňujúcich návrhoch podaných v rozprave. Pán predsedajúci, dajte, prosím, hlasovať o pozmeňujúcom návrhu pána poslanca Jozefa Mihála.
Viskupič, Marián, poslanec NR SR (2022-09-21):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o tomto návrhu, pán predseda, hlasovať.
P. Masácová, poslankyňa: (2004-06-23):
Pán Ďaďo, ja si vážim prácu poslancov, či koaličných alebo opozičných, a vôbec by som si nikdy nedovolila tvrdiť, že sa snažíme ich vytlačiť alebo vláda sa snaží ich vytlačiť z rozhodovacieho procesu pri prijímaní legislatívy. Veď to tvrdí aj prijatá ústava, že treba posilňovať národné parlamenty. Opäť otázka je, akým spôsobom a ako. Ak nemáme apriori dôveru k svojej vláde... Pán predseda Hrušovský kýva hlavou, že nie, to znamená, že ani k vlastným ministrom nemáte dôveru, čo je asi (So smiechom.) smutné. Ja mám k našim ministrom dôveru a myslím si, že odborné  aparáty dokážu dobre spracovať túto problematiku a pripraviť podklady a stanoviská tak, aby už parlament s tým nemal vôbec žiadny problém a mohol prijímať odporúčacie stanoviská...
P. Hrušovský, predseda NR SR: (2005-03-16):
I. Hopta, poslanec: Chcem povedať, že pán Ondriaš toľko hlúposti natáral, počnúc prostitútkami a neviem kým v tomto parlamente, že by mal vážiť svoje slová, pretože je hanbou celej Komunistickej strany Slovenska a vďaka jeho hlúpostiam, ktoré tára v parlamente, dnes Komunistická strana Slovenska nedosahuje ani 5 %. Ďakujem.
Demian, Jaroslav, poslanec NR SR (2014-11-26):
Pán predseda, teraz budeme hlasovať o bodoch zo spoločnej správy 1 až 8 a bode 11 s odporúčaním gestorského výboru schváliť.
B. Bugár, podpredseda NR SR: (2005-02-03):
(Hlasovanie.) Prítomných 140 poslancov, za 71, proti 15, zdržalo sa 52, nehlasovali 2. Konštatujem, že tento procedurálny návrh bol odsúhlasený, to znamená, že o tomto návrhu budeme hlasovať zajtra o 11.00 hodine. Takže pristúpime k poslednému hlasovaniu, a to o vládnom návrhu zákona, ktorým sa mení a dopĺňa zákon č. 428/2002 Z. z. o ochrane osobných údajov v znení zákona č. 602/2003 Z. z. (tlač 874). Pán predseda výboru pre ľudské práva, národnosti a postavenie žien poslanec Nagy, nech sa páči, máte slovo.
P. Hrušovský, predseda NR SR: (2005-10-28):
(Hlasovanie.) 126 prítomných, 121 za, 4 sa zdržali, 1 nehlasoval. Pozmeňujúci návrh pána poslanca Polku sme schválili. Prosím ďalší návrh.